ΓΡΑΠΤΗ ΕΡΩΤΗΣΗ P-3389/00

υποβολή: Christos Zacharakis (PPE-DE) προς την Επιτροπή

(25 Οκτωβρίου 2000)

Θέμα: Παραβιάσεις και νοθείες κατά τη διενέργεια εκλογών στην Αλβανία

Μεγάλης έκτασης παραβιάσεις και νοθείες κατά τη διενέργεια των επαναληπτικών δημοτικών εκλογών της 15ης Οκτωβρίου στην περιοχή της Χειμάρρας της Αλβανίας διαπίστωσαν και κατήγγειλαν έξι έλληνες βουλευτές που μετέβησαν ως παρατηρητές στην περιοχή μαζί άλλους διεθνούς παρατηρητές για την παρακολούθηση της διεξαγωγής των εκλογών, μετά από καταγγελίες του κόμματος ΟΜΟΝΟΙΑ-ΚΕΑΔ για άσκηση βίας και νοθείας στον πρώτο γύρο των δημοτικών εκλογών που έγιναν την 1/10/2000.

1. Γνωρίζει η Επιτροπή ότι οι αλβανικές αρχέςπό το πρόσχημα ναυτικών ασκήσεων και τυπικών διαδικασιών έκλεισαν στις 14/10/2000 τα θαλάσσια και χερσαία σύνορα με αποτέλεσμα πολλοί κάτοικοι της περιοχής της Χειμάρρας να μην μπορέσουν να προσέλθουν στις εκλογές και να μην ψηφίσουν, καθώς και ότι η αλβανική αστυνομία προέβη σε συλλήψεις και τρομοκράτησε κατοίκους της Χειμάρρας, ενώ την ημέρα των εκλογών αστυνομική δύναμη με πρωτοφανή βία ξυλοκόπησε εκλογείς εμπρός στους παρατηρητές και στο κλιμάκιο των βουλευτών και προχώρησε σε ρίψη ψηφοδελτίων στις κάλπες, σε εκδίωξη εφορευτικών επιτροπών, σε αλλοιώσεις εκλογικών καταλόγων και σε πολλαπλές συλλήψεις με συνέπεια οποψήφιος κ. Βασίλης Μπολάνος και το κόμμα ΟΜΟΝΟΙΑΣ-ΚΕΑΔ να δηλώσουν ότι δεν θα αναγνωρίσουν το αποτέλεσμα;

2. Ποιά η θέση της Επιτροπής απέναντι στις κατάφωρες παραβιάσεις που σημειώθηκαν με τηνποστήριξη της κυβέρνησης του κ. Νάνο και με την ανοχή του κόμματος της αντιπολίτευσης του κ. Μπερίσα, στο δεύτερο γύρο των δημοτικών εκλογών, και σε ποιές ενέργειες θα προβεί προς την Αλβανική κυβέρνηση για την επανάληψη των εκλογών στην εν λόγω περιοχή;

3. Δύναται να ανασταλεί η απόφαση του Συμβουλίου για τη χορήγηση μακροοικονομικής χρηματοδοτικής συνδρομής προς την Αλβανία(1) λόγω της παραβίασης των προϋποθέσεων σχετικά με την καθιέρωση κράτους δικαίου και σεβασμού των ανθρωπίνων δικαιωμάτων;

4. Πρόκειται να επανεξεταστούν οι σχέσεις με την Αλβανία και ειδικά η έκδοση απόφασης του Συμβουλίου με την οποία εξουσιοδοτείται η Επιτροπή να διαπραγματευτεί συμφωνία σταθεροποίησης και σύνδεσης με την Αλβανία;

(1) ΕΕ L 110 της 28.4.1999, σελ. 13.

Κοινή απάντηση του κ. Patten εξ ονόματος της Επιτροπής στις γραπτές ερωτήσεις E-3349/00 και P-3389/00

(20 Νοεμβρίου 2000)

Η Επιτροπή γνωρίζει τις παρατυπίες και τα προβλήματα που σημειώθηκαν κατά τις τοπικές εκλογές του Οκτωβρίου 2000 στην Αλβανία ιδίως, κατά τη διάρκεια του δευτέρου γύρου αυτών των εκλογών όπως επεσήμανε η αποστολή επιτήρησης των εκλογών που διενεργήθηκε από κοινού από τον Οργανισμό για την Ασφάλεια και τη Συνεργασία στην Ευρώπη (ΟΑΣΕ), την Υπηρεσία Δημοκρατικών Θεσμών και Δικαιωμάτων του Ανθρώπου (ODIHR) και το Συμβούλιο της Ευρώπης. Ειδικότερα, η Επιτροπή συμμερίζεται την ανησυχία που εξέφρασαν τα Αξιότιμα Μέλη του Κοινοβουλίου σχετικά με τις περιπτώσεις παρατυπιών που καταγράφηκαν στην περιοχή της Χιμάρας και την εκστρατεία που διεξήχθη κατά τουποψηφίου του κόμματος της ελληνικής μειονότητας και των πιθανών ψηφοφόρων του η οποία χαρακτηρίσθηκε από έντονες εκδηλώσεις εθνικισμού και μέτρα εκφοβισμού. Η Επιτροπή είναι της άποψης ότι η κυβέρνηση της Αλβανίας οφείλει να εξασφαλίσει ότι θα διερευνηθούν πλήρως όλες οι περιπτώσεις παρατυπιών σύμφωνα με τις αρχές του κράτους δικαίου και το νέο εκλογικό κώδικα. Επίσης, θα πρέπει να εφαρμόσει τις σχετικές συστάσεις του ΟΑΣΕ και της ODIHR όσον αφορά τη λήψη αποτελεσματικών μέσων αποκατάστασης και την εξασφάλιση της κατάλληλης λειτουργίας της Κεντρικής Επιτροπής Εκλογών.

Η μακροπρόθεσμη χρηματοδοτική συνδρομή, η οποία εγκρίθηκε από το Συμβούλιο τον Απρίλιο του 1999, συνδέεται με το σεβασμό από την Αλβανία των δικαιωμάτων του ανθρώπου και των δημοκρατικών αρχών και είναι δυνατόν να ανασταλεί από την Κοινότητα. Η μορφή αυτή βοήθειας δεν εφαρμόζεται επί του παρόντος εν αναμονή της επίτευξης συμφωνίας με τις αλβανικές αρχές όσον αφορά ορισμένες τεχνικές λεπτομέρειες εφαρμογής.

Επί του παρόντος, το Συμβούλιο δεν έχει εξουσιοδοτήσει επισήμως την Επιτροπή να διαπραγματευθεί Συμφωνία Σταθεροποίησης και Σύνδεσης με την Αλβανία. Ο σεβασμός των δικαιωμάτων του ανθρώπου και των δημοκρατικών αρχών κατά τη διεξαγωγή των εκλογών συνιστά αναμφισβήτητα ουσιαστικό στοιχείο της Συμφωνίας Σταθεροποίησης και Σύνδεσης με την ΕΕ, λαμβανομένηςπόψη της πιθανής μελλοντικής έναρξης διαπραγματεύσεων για τη σύναψη μίας τέτοιας συμφωνίας.

Προβλέπεται ήδη για την Αλβανία ολοκληρωμένη δέσμη κοινοτικών ενισχύσεων για τηνποστήριξη της θεσμικής ανάπτυξης, των δικαιωμάτων του ανθρώπου και των δικαιωμάτων των μειονοτήτων καθώς και του κράτους δικαίου στους τομείς της αστυνομίας, της δημόσιας διοίκησης και της δικαιοσύνης προκειμένου να καταστεί δυνατό για τη χώρα να ανταποκριθεί στα ευρωπαϊκά πρότυπα. Επιπροσθέτως, παρέχεται βοήθεια σε μη κυβερνητικές οργανώσεις στο πλαίσιο της ευρωπαϊκής πρωτοβουλίας για τη δημοκρατία και τα δικαιώματα του ανθρώπου. Οι προβλεπόμενες δράσεις περιλαμβάνουν την ευαισθητοποίηση της κοινής γνώμης σχετικά με τη συμβολή των δικαιωμάτων του ανθρώπου στην οικοδόμηση της κοινωνίας των πολιτών, την παραγωγή ραδιοφωνικών και τηλεοπτικών προγραμμάτων για την προαγωγή της ανοχής και τηνποστήριξη δημοσιογραφικών δικτύων. Στο πλαίσιο του συμφώνου σταθερότητας για την νοτιοανατολική Ευρώπη, η Αλβανία συμμετέχει επίσης σε συγκεκριμένες δραστηριότητες που αποσκοπούν στην προώθηση των δικαιωμάτων των μειονοτήτων σε περιφερειακό επίπεδο.